**Clearfield-menetelmä**

Clearfield-tuotantomenetelmässä yhdistyvät Clearfield-lajikkeille kehitetty herbisidi sekä lajike, joka on jalostettu kestämään menetelmässä käytettävää herbisidiä. Suomessa Clearfield-tuotantomenetelmään jalostetuista kasveista on mahdollista viljellä kevät- ja syysrapsilajikkeita sekä kevätrypsiä. Kestävyys Clearfield-herbisidien vaikutustavalle on saatu aikaan ”perinteisellä takaisinjalostusmenetelmällä”. Näin ollen lajikkeet ja niiden elinvoimaiset ominaisuudet eivät ole GMO-jalostuksella aikaansaatuja.

Keskeisimpänä etuna menetelmässä on erittäin tehokas rikkakasvien torjunta, josta on monia hyötyjä viljelijälle. Herbisidit ovat erittäin laajatehoisia, jossain määrin jopa vallankumouksellisia, verrattuna perinteisiin öljykasvien herbisideihin. Ne tehoavat laajasti leveälehtisiin rikkakasveihin, joita Suomen pelloilla esiintyy ja sama tuote tehoaa myös heinämäisiin rikkakasveihin. Kun tähän yhdistetään vielä markkinoilla olevista öljykasvien herbisideistä laajin käsittelyikkuna 2-lehtiasteelta aina 8-lehtiasteelle saakka, tarjoaa se viljelijälle monia hyötyjä. Kun heinämäisten rikkakasvien torjunta tehdään samalla ajokerralla, säästetään aikaa, ajokertoja, konekustannuksia ja rahaa. Käsittely on myös mahdollista tehdä joustavammin olosuhteiden mukaan, mikä parantaa sen onnistumista.

Clamox-valmiste tehoaa heinämäisistä rikkakasveista mm. hukkakauraan, jääntiviljaan sekä juolavehnän se jättää kääpiökasvuiseksi viljelykasvuston alle. Tuote tehoaa kattavasti myös ristikukkaisiin rikkakasveihin ja tappaa näin ollen perinteiset öljykasvilajikkeet, joissa ei ole Clearfield-menetelmän geenejä, 100% varmuudella. Clearfield-tuotantomenetelmä sopii monipuolisesti erilaisiin viljelymenetelmiin perinteisten tapojen lisäksi, mm. suorakylvöön sekä jankkurikylvöön. Tämän mahdollistaa vahva lehtivaikutteinen teho sekä maavaikutus, joka Clamox-herbisidillä on.

Clearfield-menetelmän ansiosta saadaan lajikkeen täysi satopotentiaali käyttöön haasteellisemmissakin kasvuolosuhteissa. Tämä parantaa selvästi lajikkeen satoisuutta käytännön viljelyssä perinteisiin lajikkeisiin verrattuna.

Kokonaisvaltaisen rikkakasvien torjuntatehon lisäksi voidaan tehdä tarpeen vaatiessa tankkiseoksia insektisidien ja fungisien kanssa. Tämä vähentää ajokertoja kiireisenä aikana ja luonnollisesti säästää aikaa ja kustannuksia.

Clearfield-menetelmässä voidaan käyttää kaikkia samoja valmisteita kasvinsuojelussa kuin tavanomaisilla rapsilajikkeillakin. Seuraavina vuosina on kuitenkin muistettava Clearfield-jääntikasvien torjunnassa, että ne eivät kuole perinteisillä gramma-aineilla, vaan saattavat vain vioittua niistä. Clearfield-jääntikasvit kuolevat kuitenkin kaikilla muun vaikutusmekanismin omaavilla herbisideillä, joilla on teho muihinkin öljykasvilajikkeisiin (mm. MCPA). Tästä on myös viljelijän kannalta hyötyjä, sillä Clearfield-lajikkeiden satovarmuutta parantaa myös se, ettei kasvusto tuhoudu vaikka ruiskunpesussa olisikin jäänyt pieniä määriä gramma-ainejäämiä. Samalla viljelijän on kiinnitettävä huomiota mahdollisia Clearfield-jääntikasveja torjuessaan torjunta-aineen vaikutustavan valintaan, jolloin riski gramma-aineille kestävien rikkakasvikantojen muodostumiselle vähenee.

Kokonaisuudessaan Clearfield-tuotantomenetelmä tekee viljelystä aikaisempaa satovarmempaa, yksinkertaisempaa ja viljelyn onnistumiselle on hyvät edellytykset. Öljykasvien viljely on Clearfield-menetelmän ansiosta mahdollista myös pelloilla, joilla se ei ole ollut aiemmin mahdollista suuren rikkakasvipaineen takia. Clearfield-tuotantomenetelmän hyödyntäminen vähentää rikkasiemenpankkia ja puhdistaa peltoja muille viljelyssä oleville kasveille.